

VLADA REPUBLIKE HRVATSKE

Zagreb, 10. svibnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Godišnje izvješće o radu Agencije za istraživanje nesreća u zračnom, pomorskom i željezničkom prometu za 2018. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14 , 93/16 i 116/18), a u vezi s člankom 17. stavkom 1. Zakona o osnivanju Agencije za istraživanje nesreća u zračnom, pomorskom i željezničkom prometu (Narodne novine, br. 54/13 i 96/18), Vlada Republike Hrvatske je na sjednici održanoj \_\_\_\_\_\_\_\_\_\_\_ 2019. godine donijela

**Z A K L J U Č A K**

Prihvaća se Godišnje izvješće o radu Agencije za istraživanje nesreća u zračnom, pomorskom i željezničkom prometu za 2018. godinu, koje je dostavila Agencija za istraživanje nesreća u zračnom, pomorskom i željezničkom prometu aktom klase: 023-01/19-01/01, urbroja: 699-02/1-19-09, od 19. travnja 2019. godine,.

Klasa:

Urbroj:

Zagreb, \_\_\_. \_\_\_\_\_\_\_\_\_2019 .

Predsjednik

mr. sc. Andrej Plenković

**OBRAZLOŽENJE**

Člankom 17. stavkom 1. Zakona o osnivanju Agencije za istraživanje nesreća u zračnom, pomorskom i željezničkom prometu („Narodne novine“, broj 54/13 i 96/18), propisano je da je Agencija za istraživanje nesreća u zračnom, pomorskom i željezničkom prometu dužna svake kalendarske godine Vladi Republike Hrvatske podnijeti godišnje izvještaje o svojem radu. U izvještaju Agencija daje cjelovitu analizu stanja u području rada i poslovanja uključujući godišnji financijski izvještaj.

Tijekom 2018. godine pokrenuto je 14 istraga nesreća i ozbiljnih nezgoda zrakoplova, od čega 9 istraga nesreća i 5 istraga ozbiljnih nezgoda. Zatvorena je ukupno 21 istraga zrakoplovnih nesreća i ozbiljnih nezgoda, te je izdano ukupno 16 sigurnosnih preporuka.

Također, tijekom 2018. godine pokrenuto je 5 istraga pomorskih nesreća i nezgoda iz nadležnosti Agencije, i to 4 istrage vrlo ozbiljnih pomorskih nesreća i 1 istraga ozbiljne pomorske nesreće. Zatvorena je 1 istraga bez sigurnosnih preporuka, te izdano 6 privremenih izjava

Tijekom 2018. godine, pokrenuto je i 7 istraga izvanrednih događaja u željezničkom sustavu, i to 1 istraga ozbiljne željezničke nesreće, 5 istraga nesreća i 1 istraga incidenta. Završeno je ukupno 9 istraga željezničkih nesreća, te je izdano 7 sigurnosnih preporuka od kojih su do kraja 2018. godine sve prihvaćene i u postupku implementacije.

Godišnje izvješće o radu Agencije za 2018. godinu podneseno je na prihvaćanje Vladi Republike Hrvatske dopisom od 19. travnja 2019. godine, KLASA: 023-01/19-01/01, URBROJ: 699-02/1-19-09.

Slijedom navedenog, predlaže se Vladi Republike Hrvatske donošenje predmetnog Zaključka o prihvaćanju Godišnjeg izvješća o radu Agencije za istraživanje nesreća u zračnom, pomorskom i željezničkom prometu za 2018. godinu.